मणिपुर के हिंगोरानी में मुठभेड़, सुरक्षाबलों ने मार गिराए कुकी समूह के 4 आतंकवादी
मणिपुर के हिंगोरानी में सुरक्षाबलों ने 4 आतंकवादियों को मार गिराया। असम राइफल्स और भारतीय सेना की 3 कोर ने एक संयुक्त ऑपरेशन में इन आतंकियों को ढेर किया।
हिंगोजंग (मणिपुर): मणिपुर के हिंगोरानी में सुरक्षाबलों ने 4 आतंकवादियों को मार गिराया। असम राइफल्स और भारतीय सेना की 3 कोर ने एक संयुक्त ऑपरेशन में इन आतंकियों को ढेर किया। रक्षा पीआरओ ने यह जानकारी दी। उन्होंने बताया कि 'मणिपुर के हिंगोरानी में संयुक्त ऑपरेशन के दौरान असम राइफल्स, भारतीय सेना की 3 कोर सहित सुरक्षाबलों ने 4 आतंकवादियों को ढेर कर दिया। ऑपरेशन कल (शनिवार) शुरू किया गया था और आज (रविवार) सुबह गोलीबारी शुरू हुई। आतंकवादी कुकी समूह के थे।'